《七老会诗（杲年八十九）》
唐代·胡杲

闲居同会在三春，大抵愚年最出群。霜鬓不嫌杯酒兴，

白头仍出玉炉熏。裴回玩柳心犹健，老大看花意却勤。

凿落满斟判酩酊，香囊高挂任氤氲。搜神得句题红叶，

望景长吟对白云。今日交情何不替，齐年同事圣明君。

作者简介：唐安定人。武宗会昌间为怀州司马。工诗，曾与白居易等为香山九老会。卒年八十九。